Уважаеми земеделски стопани,

От 1-ви ноември 2023 г., започна провеждането на:

1. **Изследване „Интегрирана статистика за земеделските стопанства през 2023 г.“ в периода от 1-ви ноември 2023 г. до 8-ми март 2024 г.**

Изследването ще се проведе в периода от 1-ви ноември 2023 г. до 8-ми март 2024 г., на два етапа:

Първи етап от 1-ви ноември до 4-ти декември 2023 г. данните се въвеждаха онлайн самостоятелно от земеделските стопани чрез попълване на електронен статистически въпросник.

Втори етап от 5-ти декември 2023 г. до 8-ми март 2024 г. данните за останалите земеделски стопанства от извадката се събират чрез анкетьори и се контролират от експертите по агростатистика от съответната ОДЗ.

Изследването на интегрираната статистика за земеделските стопанства през 2023 г. се провежда от Министерството на земеделието и храните(МЗХ) чрез отдел “Агростатистика” към Главна дирекция „Земеделие и регионална политика“, като орган на статистиката, съвместно с областните дирекции „Земеделие” (ОДЗ) в изпълнение на Регламент (ЕС) 2018/1091. Подробните изисквания са разписани в Регламент за изпълнение (ЕС) 2021/2286. Статистическите изследвания се провеждат в изпълнение на Регламент (ЕО) № 543/2009 относно статистиката за растениевъдните култури, Регламент (ЕО) №1165/2008 относно статистика на животновъдството и месото и на Националната статистическа програма за 2023 г.

1. **Провеждане на продуктови анкети в периода от 1-ви ноември 2023 г. до 23-ти февруари 2024 г.**

Министерството на земеделието и храните организира провеждането на статистически изследвания за производство и добиви от полски култури, от зеленчуци, от плодове, за производство на грозде и вино през 2023 година, както и изследване на броя на селскостопанските животни към 1-ви ноември 2023 г. и на пчеларството в България през 2023 г.

Изследванията ще се проведат в периода от 1-ви ноември 2023 г. до 23-ти февруари 2024 г., като от 1-ви до 15-ти ноември 2023 г. данните се въвеждат онлайн самостоятелно от земеделските стопани чрез попълване на електронни статистически въпросници.

От 15-ти ноември 2023 г. до 23-ти февруари 2024 г. данните за останалите земеделски стопанства от съответната извадка се събират чрез експерти и служители от структурите на областните дирекции „Земеделие“.

 Информация за текущите анкети е представена в разделите Структура на земеделските стопанства, Растениевъдство и Животновъдство, в секциите за всяка анкета за 2023 г. на сайта за агростатистика Agrostat.bg.

За повече информация, може да се свържете с експертите по агростатистика от ОД Земеделие гр. Монтана:

Анета Кръстева – главен експерт 0879197296

Пламен Каменов – главен експерт 0879197295

Стоян Божинов – главен експерт 0879197294

При провеждане на статистическите изследвания ще се спазват всички изисквания за защита на събраната информация. Събраните индивидуални данни са поверителни и те ще бъдат обработвани и използвани само за статистически цели и публикувани в обобщен вид.

Предварително Ви благодарим за съдействието!